
2017 ел нәтиҗәләре буенча “Татагролизинг” АҖ 1.11 млрд сумга 624 берәмлек авыл хуҗалыгы техникасы һәм җиһазлары саткан. Бу хакта бүген ТР Хөкүмәте йортында узган киңәшмәдә “Татагролизинг” АҖ генераль директоры Азат Җиһаншин хәбәр итте.

Киңәшмәне Татарстан Республикасы Президенты вазифаларын башкаручы Алексей Песошин уздырды.

2018 ел башыннан Дәүләт төзелеш инспекциясе һәм Дәүләт хезмәт инспекциясе тарафыннан 314 тикшерү уздырылган. Хезмәт саклау нормаларын һәм кагыйдәләрен бозган өчен 3 млн 6 мең сумга 88 карар чыгарылган. Бу хакта бүген ТР Хөкүмәте йортында узган киңәшмәдә ТР төзелеш, архитектура һәм ТКХ министры Ирек Фәйзуллин хәбәр итте.

Киңәшмәне Татарстан Республикасы Президенты вазифаларын башкаручы Алексей Песошин уздырды.

Татарстан Президенты вазифаларын башкаручы Алексей Песошин Россия Тикшерү комитеты кадетларының өченче слётында катнашучылар белән очрашты. Чара Казан федераль университетында узды. Очрашуда РФ Тикшерү комитетының уку һәм тәрбия эшләре идарәсе җитәкчесе, Россия Герое Сергей Петров катнашты.

“Татспиртпром” үз брендларының алкоголь продукциясен сатуны 9,2 млн декалитрдан 10 млн декалитрга кадәр арттырырга уйлый. Бу хакта бүген “Татспиртпром” АҖ Директорлар советы утырышында билгеле булды, ул ТР Хөкүмәте йортында Татарстан Республикасы Президенты вазифаларын башкаручы Алексей Песошин рәислегендә узды.

Бүген Казанда «TIAF supported by Automechanika» 4 нче халыкара автомобиль төзелеше форумы ачылды.

Форум ачылышында Татарстан Республикасы Премьер-министрының беренче урынбасары Рөстәм Нигъмәтуллин катнашты. Ул форумда катнашучыларны Татарстан Республикасы җитәкчелеге исеменнән котлады.

Бүген Казанда Кемерово сәүдә комплексында һәлак булганнар истәлегенә багышланган акциягә 100 дән артык кеше килгән иде.

Татарстан башкаласында акция шәһәр үзәгендә, Ленин бакчасы янында узды, анда “Кемерово, без синең белән” баннеры урнаштырылган иде.

Бүген ТР Хөкүмәте йортында узган киңәшмәдә РФдә Конкуренцияне үстерү милли планын гамәлгә ашыру мәсьәләләре хакында фикер алыштылар.

Киңәшмәне Татарстан Республикасы Куркынычсызлык Советы секретаре Айрат Шәфигуллин уздырды. Анда Федераль монополиягә каршы хезмәт җитәкчесе урынбасары Анатолий Голомолзин катнашты.

Татарстан Республикасы Дәүләт Киңәшсеме Минтимер Шәймиев бүген Төркия Республикасының Казандагы генераль консулы Әхмәт Садыйк Доган белән очрашты.

Әхмәт Садыйк Доган - Төркиянең 1996 елда Казанда ачылган Генераль консуллыгының унберенче консулы. Ул үз вазифаларына быел гыйнвар аенда кереште.

Татарстанда 2017 елда финанс базарында катнашучылар эшчәнлеге нәтиҗәләре һәм 2018 елга бурычлар турында Россия банкының ТР буенча Милли банк бүлегендә киңәшмә узды.

Киңәшмәдә ТР Премьер-министры Алексей Песошин, Россия банкының Идел-Вятка баш идарәсе башлыгы урынбасары Кирилл Коваленко, Татарстан Республикасы буенча Милли банк бүлеге идарәчесе Марат Шәрифуллин һәм финанс оешмалары вәкилләре катнашты.

Хәзерге вакытта Куйбышев сусаклагычында су күләме нормадан 3,5-4 метрга артык. Бу хакта Татарстан Министрлар Кабинетында брифингта Татарстан Гидрометеоүзәге башлыгы Феликс Гоголь хәбәр итте.

Брифинг 2018 елгы язгы ташуны авариясез уздыруны тәэмин итүгә багышланган иде.
Рәсми Татарстан